laion/Wikipedia-Exotic huggingface dataset:
ვრშაცი

ვრშაცი (სერბ. Вршац) — ქალაქი სერბეთში. მდებარეობს ბელგრადიდან 90 კმ-ში, რუმინეთის სახელმწიფო საზღვრის სიახლოვეს. ვრშაცის თემის ადმინისტრაციული ცენტრი. 2011 წლის მოსახლეობის აღწერის მიხედვით ქალაქში ცხოვრობდა 35 701 ადამიანი. არის ღირსშესანიშნავი ობიექტები. ვრშაცი — ოფიციალური საიტი (სერბული)
მოლინუა

მოლინუა (ფრანგ. Malinois) — ძაღლის ჯიში, რომელიც გამოყვანილია ბელგიაში XIX საუკუნეში. მოლინუა იყო პირველი ბელგიური ნაგაზი, რომელიც გადაარჩინეს ჯიშის გასამრავლებლად და ამ ჯიშის სხვა ძაღლების შეფასებისთვის ეტალონად იქცა. ჯიშმა სახელი მიიღო მოლინის ოლქის მიხედვით, სადაც ეს სახეობა ყველაზე მრავლად იყო გავრცელებული. აღნაგობით მოლინუა უფრო ახლოსაა გერმანულ ნაგაზთან, ვიდრე ბელგიურთან. მოლინუას ბალანი ჰგავს გლუვბალნიანი ჰოლანდიური ნაგაზისას, მაგრამ ტემპერამენტით ეს ძაღლი, უფრო ლაკენუას ჰგავს. ეს არის აქტიური, მუდამ მზადყოფნაში მყოფი, მოდარაჯის და დამცველის ინსტინქტის მქონე ცხოველი. მოლინუა ოდნავ უფრო პოპულარულია, ვიდრე ლაკენუა, თუმცა ეს ორი ჯიში, შესაძლოა ნაკლებ შესამჩნევია, ვიდრე გრიუნენდალი და ტერვიუნენი. მათი მცირე გავრცელება, როგორც ჩანს, განპირობებულია იმით, რომ მათ კონკურენციას უწევს მათი მსგავსი გერმანული ნაგაზი. მიუხედავად ყველაფრისა, მოლინუა ძალიან საზრიანი ძაღლია, რომელსაც სულ უფრო ხშირად იყენებენ პოლიციაში. მოლინუას აქვს მოკლე, უხეში ბალანი, რომლის შეფერილობა შეიძლება იყოს ნაცრისფერი, მოყვითალო-ყავისფერი, მოწითალო-ჟღალი. ადვილად ეგუება ბავშვებს, სიცივეს და ქალაქის პირობებში ცხოვრებას, ადვილად იწვრთნება და კარგი მოდარაჯეა. აქვს არც ისე ფართო, მაგრამ ღრმა მკერდი, ვიწრო, აუცილებლად შავი დრუნჩი. წყნარ მდგომარეობაში კუდი დაშვებულია. მოლინუა (ინგლისური) ვიკისაწყობში არის გვერდი თემაზე: მოლინუა
ტერვიურენი

ტერვიურენი (ფრანგ. Berger belge Tervuren) — ძაღლის ჯიში, რომელიც გამოყვანილია ბელგიაში XIX საუკუნეში. ტემპერამენტით და გარეგნობით ეს ძაღლი უფრო ჰგავს გრიუნენდალს (ზოგჯერ მშობელი-გრიუნენდალებისგან ტერვიურენის ლეკვები იბადებიან). ტერვიურენს და გრიუნენდალს საერთო წინაპრები ჰყავდათ. მეორე მსოფლიო ომამდე ეს ჯიში გადაშენების პირას იყო, მაგრამ უკანასკნელი ათწლეულების განმავლობაში მისი პოპულარობა გაიზარდა. განსაკუთრებით ფასობს ტერვიურენის უნარი იპოვოს ნარკოტიკი. ტერვიურენის ადვილად გაწვრთნადობამ და კონცენტრაციის უნარმა ეს ჯიში ფავორიტად აქცია პოლიციაში და უშიშროების სამსახურში მომუშავე ძაღლებს შორის. მათგან გამოდიან ბრმა ადამიანების და ინვალიდების დამხმარეებიც. უკანასკნელი ათწლეულების განმავლობაში დაიწყეს ტერვიურენის გასაოცარი ნიჭის — სუნის გარჩევის უნარის გამოყენება. ის შეუცდომლად პოულობს ნარკოტიკს, რომლის გატანასაც ქვეყნის საზღვარზე ცდილობენ. ორფერიანი, გრძელი ბალანი (ყოველ ღია ფერის ბეწვს ბოლო მუქი აქვს) მას უფრო მიმზიდველს ხდის და, როგორც ჩანს, ხელს უწყობს ჯიშის პოპულარობის ზრდას. ყველა დანარჩენი ბელგიური ნაგაზის მსგავსად, ტერვიურენს სჭირდება მტკიცე ხელი და გაგება. ტერვიურენი ადვილად ეგუება ალაქის პირობებს და სიცივეს, სჭირდება დამატებითი ფიზიკური დატვირთვა, ადვილად იწვრთნება, კარგი მოდარაჯეა, ბალანს განსაკუთრებული მოვლა სჭირდება. დრუნჩზე განლაგებული მუქი ბალანი უფრო მოკლეა, ვიდრე სხეულის სხვა ნაწილებზე. გრძელი ბალანი ფარავს ძლიერ უკანა ფეხებსაც. ბალანი განსაკუთრებით გრძელია კისერზე. გრძელი ბალანი ფარავს ბოლოსკენ შევიწროებულ კუდსაც. ტერვიურენი (ინგლისური) ვიკისაწყობში არის გვერდი თემაზე: ტერვიურენი
დალმაციელი

დალმაციელი (ხორ. Dalmatinski pas) — ძაღლის ჯიში, რომელიც გამოყვანილია ხორვატიაში შუა საუკუნეებში. 4000 წლის წინანდელ ბერძნულ ფრესკებზე გამოსახულია დალმაციელის მსგავსი ძაღლები, თუმცა ამ ჯიშის სამშობლოდ ადრიატიკის ზღვის სანაპიროზე მდებარე დალმაცია ითვლება. არსებობს მტკიცებულებები მისი ინდოეთიდან წარმოშობის შესახებ, საიდანაც ინდოელ ვაჭრებთან ერთად საბერძნეთში მოხვდნენ. თუმცა დღესდღეობით დალმაციელი მხოლოდ კომპანიონია, მრავალი საუკუნის განმავლობაში მას ნადირობისას, ცხენების სამწყემსად და წვრილი მავნებლების გასანადგურებლად იყენებდნენ. მოგვიანებით დალმაციელი ცირკში გამოდიოდა. მექანიზებული ტრანსპორტის გამოჩენამდე დალმაციელები „ეტლის ძაღლები“ იყვნენ. ისინი ცხენების წინ და გვერდით მირბოდნენ და დასახლებულ ადგილებში ეკიპაჟისთვის გზას ათავისუფლებდნენ, ხოლო ტყეში გამავალ გზებზე ყაჩაღებისგან იცავდნენ. XIX საუკუნეში ამერიკული სახანძრო სამსახური დალმაციელს მსგავსი დანიშნულებით იყენებდა ხანძარსაწინააღმდეგო აღჭურვილობის გადაზიდვისას. დალმაციელს შეიძლება აწუხებდეს შარდ-კენჭოვანი დაავადებები. მისი ბალანი მოკლეა, უხეში, ხშირი და მბზინავი, მისი შეფერილობა შეიძლება იყოს თეთრი-ყავისფრით და თეთრი-შავით. დალმაციელს გრძელი კისერი აქვს, ასევე ზომიერად გრძელი და ძლიერი ზურგი. წინა თათები სწორი და დაკუნთულია, ბრჭყალების ფერი შეიძლება იყოს ნებისმიერი. ყურებს შორის თავის ქალა ბრტყელია, თავზე ნაოჭები აქვს. თვალები მრგვალია, კუდი ბოლოსკენ ვიწროვდება. დალმაციელი კარგად ეგუება ქალაქის პირობებში ცხოვრებას და ცხელ, მზიან კლიმატს. მის ბალანს განსაკუთრებული მოვლა არ სჭირდება. სჭირდება განსაკუთრებული ფიზიკური დატვირთვა. დალმაციელი (ინგლისური) ვიკისაწყობში არის გვერდი თემაზე: დალმაციელი ↑ Сенашенко Е. В. Далматин // Большая российская энциклопедия. т. 8. — М., 2007. — стр. 257.
ფარსის რაიონი

ფარსის რაიონი (სპარს. فرسی) — ავღანეთის რაიონი, მდებარე ჰერათის პროვინციაში. მას ესაზღვრება ჩრდილოეთით ობეს რაიონი, დასავლეთით ადრასკანის რაიონი, სამხრეთით შინდანდის რაიონი და აღმოსავლეთით ღურის პროვინცია. მოსახლეობა შეადგენს 29 800 კაცს (2012). რაიონის ადმინისტრაციული ცენტრია ფარსი. ავღანეთის რაიონები Administrative area of Farsi (Afghanistan)[მკვდარი ბმული] ↑ Islamic Republic of Afghanistan, Central Statistics Organization. დაარქივებულია ორიგინალიდან — 2015-10-23. ციტირების თარიღი: 2014-06-12.
ადრასკანის რაიონი

ადრასკანის რაიონი (სპარს. ادرسکن) — ავღანეთის რაიონი, მდებარე ჰერათის პროვინციაში. მას ესაზღვრება ჩრდილოეთით გუზარას რაიონი, დასავლეთით ირანი, სამხრეთით შინდანდის რაიონი და აღმოსავლეთით ფარსის რაიონი. ადრასკანის რაიონის ფართობი 10,070 კმ2. მოსახლეობა შეადგენს 52 200 კაცს (2012). რაიონის ადმინისტრაციული ცენტრია ადრასკანი. ავღანეთის რაიონები Administrative area of Adraskan (Afghanistan) დაარქივებული 2016-03-13 საიტზე Wayback Machine. ↑ Islamic Republic of Afghanistan, Central Statistics Organization. დაარქივებულია ორიგინალიდან — 2015-10-23. ციტირების თარიღი: 2014-06-12.
ჰაინრიხი (ანჰალტ-კიოტენის ჰერცოგი)

ჰაინრიხ ანჰალტ-კეთენელი (გერმ. Heinrich von Anhalt-Köthen) — უკანასკნელი ჰერცოგი ანჰალტ-კეთენელი, პრუსიული ქვეითი არმიის გენერალი (1847). ჰაინრიხი იყო მთავარ ფრიდრიხ ერდმან ანჰალტ-კეთენ-პლესისა და გრაფინია ლუიზა ფერდინანდა შტოლბერგ ვერნიჰეროდის შვილი. 1819 წელს ის დაქორწინდა ავგუსტაზე (1794—1855), მთავარ ჰაინრიხ XLIV რიოის-კიოსტრიცელისა და ბარონესა ავგუსტა რიდეზე ეიზენაჰის ქალიშვილზე. 1818 წელს ჰაინრიხმა დაიკავა პლესის სამთავროს ტახტი ზემო სილეზიაში, რომელიც მის ძმას დაუტოვა, როცა ანჰალტ-კეთენის საჰერცოგოს სამართავად გაემგზავრა. უშვილო ფერდინანდ ფრიდრიხის გარდაცვალების შემდეგ, 1830 წელს, ჰაინრიხმა ის ანჰალტ-კეთენის ტახტზე შეცვალა, ხოლო პლესი თავის უმცროს ძმას, ლუდვიგს დაუტოვა, რომელიც 1841 წელს გარდაიცვალა. ჰაინრიხის დროს კეთენში გაჩნდა რკინიგზა, ჯერ კიდევ 1840 წელს, რადგან ანჰალტ-ბერნბურგის ჰერცოგმა ალექსანდრ კარლმა არ მისცა სარკინიგზო ხაზის, მაგდებურგი-ლაიპციგის ბერნბურგზე გატარების უფლება. 1796 წლიდან ჰერცოგი ჰაინრიხი მსახურობდა პრუსიულ არმიაში, 1806 წელს მიიღო მაიორის წოდება. 1830 წელს ჰაინრიხი დაჯილდოვდა შავი არწივის ორდენით. 1841 წელს ჰაინრიხმა კვლავ დაიწყო პრუსიულ არმიაში სამსახური და თავის გარდაცვალების წელს მიიღო ინფანტერიის გენერლის წოდება. უშვილო ჰაინრიხის გარდაცვალების შემდეგ ანჰალტ-კეთენი თავიდან ანჰალტ-ბერნბურგს გადაეცა, ხოლო 1853 წელს — ანჰალტ-დესაუს. Hermann Wäschke: Anhaltische Geschichte. 3 Bde. Köthen: Schulze, 1912-13. Ганкевич В. Ю. Ангальт-Кетенський герцог Хайнрих (1830–1847) // Ученые записки Таврического национального университета им. В.И. Вернадского. Серия «Исторические науки». - 2012. - Том 25 (64). № 1. – С. 66–76. (ISSN 1606-3715) Ганкевич В.Ю. Архивные дела АВПРИ об Ангальт-Кетенско-Российских дипломатических отношениях // Питання німецької історії:зб.наук.пр. – Дніпропетровськ: Вид-во ДНУ, 2011. – С. 304 – 308 (ISBN 978-551-322-3) Ганкевич В. Ю. Российские кавалеры ангальтского ордена Альбрехта Медведя // Вісник Чернігівського національного педагогічного університету. Вип. 87. — № 8. — Чернігів: ЧДПДУ, 2011. — С. 70 — 71.(რუსული)
ჰერათის რაიონი

ჰერათის რაიონი (სპარს. هرات) — ავღანეთის რაიონი, მდებარე ჰერათის პროვინციის ცენტრში, რომელიც მოიცავს პროვინციის ადმინისტრაციულ ცენტრ - ჰერათს. ჰერათის რაიონი მთლიანად მოქცეულია ინჯილის რაიონში. მოსახლეობა შეადგენს 436 300 კაცს (2012). ავღანეთის რაიონები ↑ Islamic Republic of Afghanistan, Central Statistics Organization. დაარქივებულია ორიგინალიდან — 2015-10-23. ციტირების თარიღი: 2014-06-12.
ვეიმარანერი

ვეიმარანერი (გერმ. Weimaraner) — ძაღლის ჯიში. გამოყვანილია გერმანიაში, შუა საუკუნეებში. ამ შესანიშნავი ძაღლის ზუსტი წარმოშობა უცნობია, სავარაუდოდ ის მიიღეს ვეიმარის დიდი ჰერცოგის კარლ ავგუსტის მონადირეებმა, ხოლო მის წინაპართა რიცხვს, შესაძლოა, მიეკუთვნება გერმანული მეძებრების დღეს უკვე გადაშენებული ჯიში. თანამედროვე სტანდარტი ჯერ კიდევ XIX საუკუნეში ჩამოყალიბდა. უნიკალური, მოვერცხლისფრო-ნაცრისფერი ბალნის და მის ქვეშ ამობურცული ძლიერი მუსკულატურის მქონე ვეიმარანერი დიდი პოპულარობით სარგებლობს როგორც მუშა ძაღლი (მას შეუძლია ნადირის აღმოჩენა და პატრონთან მიტანა) და როგორც კომპანიონი (ბოლო დროს ის უფრო ხშირად მყუდრო სახლში შეიძლება შეგხვდეთ, ვიდრე ღია მინდორში). ვეიმარანერი — ცოცხალი, დამჯერი და უშიშარი ძაღლია, თუმცა ზოგჯერ მშიშარა წარმომადგენლებიც გვხვდება. ორივე, მოკლებალნიანი ვეიმარანერი და უფრო იშვიათი, გრძელბალნიანი სახეობის წარმომადგენლები — მუშა ძაღლები არიან და შესანიშნავ შეფასებას იმსახურებენ. როგორც წვრთნის, ასევე, ნადირობის თვალსაზრისით. ბუნებრივი თვისებების და დიდი ძალის გამო მათ წარმატებით იყენებენ, როგორც მოდარაჯეებს. ვეიმარანერი ელეგანტური, სწრაფი, ძლიერი და ამტანი ძაღლია, მაგრამ მისი მთავარი თავისებურება გარეგნობაა. ქარვისფერი თვალები მოლურჯო-ცისფერი ელფერით და ბალნის შეფერილობა ვეიმარანერს მეფურ შეხედულებას აძლევს. სწორედ ამით აიხსნება ამ ჯიშის მთელ მსოფლიოში სულ უფრო მზარდი პოპულარობა. დამჯერი და გამგები, ვეიმარანერი თავს კარგად გრძნობს როგორც ქალაქის პარკებში, ასევე სოფლის ბუნებაში. ვეიმარანერს აქვს ღრმა მკერდი და ძლიერი მხრები, მოკლე, ხშირი, მბზინავი ბალანი, სწორი და ძლიერი წინა ფეხები. გრძელბალნიან სახეობაში ყველაზე გრძელი თმა ყურებზეა. ვეიმარანერი კარგად უძლებს სიცხეს, ვერ ეგუება სიცივეს. მის ბალანს განსაკუთრებული მოვლა არ სჭირდება, ადვილად იწვრთნება, ადვილად ეგუება ქალაქის პირობებს. უჩვეულო ფერის თვალებს გამჭოლი, დამატყვევებელი გამოხედვა ახასიათებთ. ვეიმარანერი (ინგლისური) ვიკისაწყობში არის გვერდი თემაზე: ვეიმარანერი
ჰოლანდიური ნაგაზი

ჰოლანდიური ნაგაზი (გერმ. Hollandse Herdershond) — ძაღლის ჯიში, რომელიც გამოყვანილია ნიდერლანდებში XIX საუკუნეში. განსხვავებული ბალნის მქონე ეს ჯიში გაჩნდა XIX საუკუნეში ნიდერლანდების სამხრეთ ნაწილში, კერძოდ ჩრდილოეთი ბრაბანტის პროვინციაში და მეზობელ ბელგიაში, რომელიც იმ დროს ნიდერლანდების შემადგენლობაში შედიოდა. ბალნის მიხედვით ჯიშის დაყოფა დაიწყო მხოლოდ ძაღლების პირველი გამოფენის შემდეგ, რომელიც 100 წლის წინ შედგა. ამ ჯიშის ძაღლებს საერთო ფესვები აქვთ ბელგიურ და გერმანულ ნაგაზებთან. გასაოცარია, რომ მაშინ, როდესაც მონათესავე ბელგიური ნაგაზები ფართოდაა ცნობილი შეერთებულ შტატებსა და ჩრდილოეთ ევროპაში, ამ ძაღლმა ნიდერლანდების საზღვრებს გარეთ ყურადღება ვერ მიიქცია. იქაც კი ჯიშის წარმომადგენლების რაოდენობა შეზღუდულია და ყოველ წელს რეგისტრირდება მხოლოდ 400-მდე ლეკვი. თავდაპირველად ამ ცხოველებს ფერმების დასაცავად, მეცხვარედ, იყენებდნენ და ამით ძალიან ჰგვანან ბელგიურ ნაგაზებს, თუმცა მათ სისხლში გერმანული ნაგაზის სისხლის დიდი ნაწილია. ეს ძალიან გამგები მუშა ძაღლია, რომელიც მწყემსავს, დარაჯობს, დ მუშაობს პოლიციაში, ასევე კომპანიონია. ნიდერლანდურ ნაგაზს აქვს შედარებით მცირე, აწეული ყურები, უხეში ბალანი, ძლიერი სხეული. კარგად იტანს სიცივეს, ქალაქის პირობებში ცხოვრებას. ადვილად იწვრთნება, სჭირდება დამატებითი ფიზიკური დატვირთვა, კარგი მოდდარაჯეა. ჰოლანდიური ნაგაზი დაარქივებული 2014-06-18 საიტზე Wayback Machine. (ინგლისური) ვიკისაწყობში არის გვერდი თემაზე: ჰოლანდიური ნაგაზი
ათონის ბრძოლა

ათონის ბრძოლა — საზღვაო ბრძოლა, რომელიც გაიმართა რუსეთ-ოსმალეთს შორის, 1806-1812 წლების რუსეთ-ოსმალეთის ომის პერიოდში. მიმდინარეობდა 1807 წლის 19-22 ივნისს ეგეოსის ზღვაში, ათონის ნახევარკუნძულთან. ბრძოლის დროს რუსეთის ჯარები ვიცე-ადმირალ დიმიტრი სენიავინის მეთაურობით შეტევაზე გადავიდნენ ათონის მთასთან და გაანადგურეს ოსმალეთის იმპერიის კაპუდან-ფაშის სეით-ალის ფლოტი. აღნიშნულმა გამარჯვებამ უზრუნველყო რუსეთის ფლოტის ბატონობა არქიპელაგზე. Description of the battle დაარქივებული 2012-07-28 საიტზე Wayback Machine.
ჩანაცვლებული (2008 წლის ფილმი)

ჩანაცვლებული (ინგლ. Changeling) — კლინტ ისტვუდის 2008 წლის ფილმი. ფილმი ნაწილობრივ რეალურ მოვლენას ეფუძნება. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის მთავარი გმირია ლოს-ანჯელესში მცხოვრები დედა, კრისტინ კოლინსი. 1928 წლის ერთ დღეს მას შვილი გასტაცებენ. მალე პოლიცია ბავშვს დააბრუნებს. კრისტინი შვილს ვერ ცნობს, პოლიციაუმტკიცებს, რომ ეს გადატანილი სტრესის ბრალია. კრისტინს ეჭვი შეეპარება, რომ ეს ბავშვი მისი არაა. მას კორუმპირებულ პოლიციასთან და ბიუროკრატიასთან გამკლავება უწევს. ფილმის ორიგინალური სახელწოდება Changeling ევროპულ ფოლკლორში აღნიშნავს მოპარული ან მოტაცებული ბავშვის ნაცვლად დატოვებულ მახინჯ ბავშვს, ელფს ან სხვა არსებას. ის პირდაპირ უკავშირდება ფილმის სიუჟეტს, სადაც დედას დაკარგული შვილის ნაცვლად პოლიცია სხვა ბავშვს დაუბრუნებს. ფილმის პრემიერა გაიმართა კანის 61-ე ფესტივალზე. ფესტივალის ჟიურიმ, რომელსაც შონ პენი ხელმძღვანელობდა, არ მიანიჭა ამ ფილმს არცერთი ჯილდო, მიუხედავად იმისა, რომ „ჩანაცვლებული“ კრიტიკოსთა გამოკითხვის ერთ-ერთი ლიდერი იყო. ჟიურიმ რეჟისორ კლინტ ისტვუდს საგანგებოდ მოგონილi პრიზით „კინოში გაწეული ღვაწლისათვის“ მიანიჭა, რომლის ასაღებად ისტვუდი კანში აღარ დაბრუნებულა. ანჯელინა ჯოლიმ შესრულებული როლისთვის მიიღო ოსკარის, ოქროს გლობუსის, კინომსახიობთა გილდიისა და BAFTA-ს ნომინაციები. ოქროს გლობუსზე აგრეთვე ნომინირებული იყო კლინტ ისტვუდი, როგორც საუკეთესო საუნდტრეკის ავტორი. ფილმი წარდგენილი იყო ოსკარზე საუკეთესო მხატვრული გაფორმებისა და საუკეთესო ოპერატურისთვის. შეგიძლიათ იხილოთ მედიაფაილები თემაზე „ჩანაცვლებული (2008 წლის ფილმი)“ ვიკისაწყობში. ოფიციალური საიტი „ჩანაცვლებული“ — კინოფილმების ინტერნეტ-მონაცემთა ბაზა (ინგლისური) „ჩანაცვლებული“ — Rotten Tomatoes „ჩანაცვლებული“ — Allmovie-ზე Original Los Angeles Times-ის ისტორია stories and photos on Walter Collins' disappearance ↑ გოგი გვახარია, „სასაცილოდ არაა საქმე“ //[[ცხელი შოკოლადი]] N40 — 2008. დაარქივებულია ორიგინალიდან — 2016-03-05. ციტირების თარიღი: 2014-06-12.
Grumpy Cat

Grumpy Cat, ნამდვილი სახელი — ტარდარ სოუსი (ინგლ. Tardar Sauce; დ. 4 აპრილი, 2012 — გ. 14 მაისი, 2019) — კატა და ინტერნეტის პოპულარული სახე, ცნობილი ბრაზიანი გამომეტყველებით, რის გამოც შეიძინა ზედმეტსახელი (ბრაზიანი კატა). მისი მფლობელი ტაბათა ბუნდესენი ამბობს, რომ კატის მუდმივად გაბრაზებული გამომეტყველების მიზეზია განუვითარებლობა. კატის პოპულარობა დაიწყო ფოტოსურათით, რომელიც სოციალური ამბების საიტ Reddit-ზე ბუნდესენის ძმა ბრაიანმა 2012 წლის 22 სექტემბერს გამოაქვეყნა. იგი იქცა პოპულარულ ფოტოსურათად, რომელსაც სხვადასხვა წარწერას ამატებდნენ. კატის ოფიციალურ გვერდს Facebook-ზე ხუთ მილიონზე მეტი მოწონება აქვს. იგი The Wall Street Journal-ის გარეკანზე 2013 წლის 30 მაისს დაიბეჭდა, ხოლო New York Magazine-ის გარეკანზე - 2013 წლის 7 ოქტომბერს. ვიკისაწყობში არის გვერდი თემაზე: Grumpy Cat ოფიციალური საიტი ↑ Farberov, Snejana (29 September 2012). „What a sourpuss! Tardar Sauce the Grumpy Cat becomes latest Internet sensation“. Daily Mail. London. ციტირების თარიღი: 14 March 2013. ↑ Yes, You Could Totally Meet Grumpy Cat at SXSW: And here's an interview with the people behind the varmint - SXSW Blog. The Austin Chronicle. ციტატა: „On her paperwork, though, from the vet? It's spelled right, with a "T" – for the record.“ ციტირების თარიღი: 2013-03-15. ↑ 3.0 3.1 Van, Katie. (2013-09-26) Boom Brands 2013 - Grumpy Cat - New York Magazine. Nymag.com. ციტირების თარიღი: 2013-09-30. ↑ 4.0 4.1 4.2 4.3 About Grumpy Cat | Grumpy Cat™ - The internet's grumpiest cat!. Grumpycats.com (September 30, 2012). ციტირების თარიღი: April 15, 2014. ↑ Moran, Lee. (May 17, 2019) Grumpy Cat, Online Pet Sensation, Dead At 7. HuffPost. დაარქივებულია ორიგინალიდან — May 17, 2019. ციტირების თარიღი: May 17, 2019. ↑ Victor, Daniel. (May 17, 2019) Grumpy Cat, Whose Frown Inspired an Internet Meme, Is Dead at 7. The New York Times. დაარქივებულია ორიგინალიდან — May 17, 2019. ციტირების თარიღი: May 17, 2019. ↑ Internet finds world's grumpiest cat, named Tardar Sauce (28 September 2012). ციტირების თარიღი: 9 May 2014. ↑ Grumpy Cat: The Internet’s Favorite Sour Cat Draws Crowds at SXSW - ABC News. Abcnews.go.com (2012-04-04). ციტირების თარიღი: 2013-03-11. ↑ „The unlikely star of SXSW: Grumpy Cat“. CNN.com. 2011-11-14. ციტირების თარიღი: 2013-03-11. ↑ Dani Fankhauser. (2011-11-18) SXSWi Day 1: Grumpy Cat, 3D Printing and Other Highlights. Mashable.com. ციტირების თარიღი: 2013-03-11. ↑ Meet grumpy cat : pics. Reddit.com (2012-09-22). ციტირების თარიღი: 2013-03-11. ↑ The Official Grumpy Cat. Facebook. ციტირების თარიღი: 2013-04-07. ↑ Rosman, Katherine. „Grumpy Cat Has an Agent, and Now a Movie Deal“. Online.wsj.com. ციტირების თარიღი: 2013-05-30. ↑ Table of Contents - October 7, 2013 Issue of New York Magazine. Nymag.com. ციტირების თარიღი: 2013-09-30.
დირაიას საამირო

დირაიას საამირო ან საუდების პირველი სახელმწიფო. (არაბ. إمارة الدرعية) დაარსდა 1744 წელს, როდესაც იმამი მუჰამად იბნ აბდ ალ-ბახაბი და პრინცი მუჰამად იბნ საუდი შეთანხმდნენ შეექმნათ რელიგიურ-პოლიტიკური გაერთიანება არაბეთის ნახევარკუნძულზე კონტროლის დასამყარებლად. ამან ვაჰაბისტებს მისცა საშუალება აეღორძინებინათ ისლამის დოგმატური სწავლება (ტაუჰიდი) და დაეწყოთ რადიკალური სუნიტური მოძრაობა სალაფიათი. ვაჰაბისტებმა აკრძალეს მუსლიმების ყველანაირი პილიგრიმული მსვლელობები. 1744 წელს მუჰამად იბნ აბდ ალ-ბახაბმა და მუჰამად იბნ საუდმა დადეს ფიცი, რომ ბოლომდე იბრძოლებდნენ მიზნის მისაღწევად. მუჰამად იბნ საუდის ვაჟის აბდულ-აზიზ იბნ მუჰამადის და იმამის ქალიშვილის ქორწილმა ამ ორ ოჯახს შორის შექმნა კავშირი რომელიც დღემდე გრძელდება. ოსმალოებმა ეგვიპტის ფაშა მუჰამედ ალის საუდების დასუსტება დაავალეს, რამაც ოსმალოებისა და საუდების ომი გამოიწვია. აბდულაჰ იბნ საუდმა ვერ შეძლო ოსმალოების ჯარისთვის წინააღმდეგობის გაწევა. საბოლოოდ ოსმალოებმა ემირატის დედაქალაქი დირაია 1818 წელს აიღეს. აბდულაჰ იბნ საუდი თავის მოკვეთით დასაჯეს და მისი თავი გამოკიდეს ბოსფორზე, რითიც დასრულდა საუდების პირველი სახელმწიფოს არსებობა. მუჰამად იბნ საუდი 1726–1744 (დირაიას პრინცი), 1744–1765 (საუდის სახელმწიფოს პრინცი) აბდულ-აზიზ იბნ მუჰამადი 1765–1803 (1179–1218) საუდ იბნ აბდულ-აზიზ 1803–1814 (1218–1233 ) აბდულაჰ იბნ საუდი 1814–1818 ოსმალო-საუდების ომი ნეჯდის საამირო საუდის არაბეთი Facey, William; Hawkins, Philip (10 March 1997) Dirʻīyyah and the first Saudi state. Stacey International. ISBN 978-0-905743-80-6. ციტირების თარიღი: 26 December 2011.  ↑ Sir James Norman Dalrymple Anderson. The Kingdom of Saudi Arabia. Stacey International, 1983. Pp. 77. ↑ Muhammed ibn Abd Al Wahhab Application of Islamic Shariah დაარქივებული 2015-06-27 საიტზე Wayback Machine. , About.com Guide ↑ al-Rasheed, Madawi (2010). A History of Saudi Arabia. ISBN 978-0-521-74754-7.  ↑ Abdullah bin Saud's capture დაარქივებული 2015-09-24 საიტზე Wayback Machine. , King Abdullah Ibn Saud Information Resource ↑ Abdullah bin Saud's execution დაარქივებული 2015-09-24 საიტზე Wayback Machine. , King Abdullah Ibn Saud Information Resource
ივან რაკიტიჩი

ივან რაკიტიჩი (ხორ. Ivan Rakitić; 10 მარტი 1988, მოლინი) — შვეიცარიელ-ხორვატი ფეხბურთელი, საფეხბურთო კლუბ „სევილიასა“ და ხორვატიის ეროვნული ნაკრების ნახევარმცველი. არის უეფა-ს ჩემპიონთა ლიგის გამარჯვებული (2015)და მსოფლიო ჩემპიონატის ვერცხლის პრიზიორი (2018). რაკიტიჩი დაიბადა შვეიცარიაში, ხორვატულ ოჯახში. ახალგაზრდული კარიერა შვეიცარიაში გაატარა და მისი პირველი პროფესიონალური კლუბი შვეიცარიული „ბაზელი“ იყო. 2007 წლიდან 4 სეზონი გაატარა გერმანულ კლუბ „შალკეში“, 2011 წელს კი „სევილიაში“ გადავიდა. 2013 წლიდან „სევილიის“ კაპიტანი გახდა. ესპანურ კლუბთან ერთად შეძლო ევროპის ლიგის 2013–14 წლების სეზონის ჩემპიონის ტიტულის მოპოვება. იმავე წლის ზაფხულში, 26 წლის ასაკში, შეიძინა კატალონიურმა გრანდმა „ბარსელონამ“ და მას ხუთწლიანი კონტრაქტი გაუფორმა. 2006–07 წლებში გამოდიოდა შვეიცარიის ახალგაზრდულ ნაკრებში. 2007 წელს სლავენ ბილიჩმა ის ხორვატიის ნაკრებში მიიწვია. რაკიტიჩმა მონაწილეობა მიიღო ევროპის სამ: 2008, 2012 და 2016 წლების გათამაშებაში. სევილია:(1) უეფა-ს ევროპის ლიგა (1): 2013–14 ბარსელონა:(13) ესპანეთის ლა ლიგა (4): 2014–15, 2015–16, 2017–18, 2018–19 ესპანეთის თასი (4): 2014–15, 2015–16, 2016–17, 2017–18 ესპანეთის სუპერთასი (2): 2016, 2018 უეფა-ს ჩემპიონთა ლიგა (1): 2014–15 უეფა-ს სუპერთასი (1): 2015 ფიფა-ს მსოფლიო საკლუბო ჩემპიონატი (1): 2015 ხორვატიის ნაკრები მსოფლიოს ჩემპიონატი — მეორე ადგილი: 2018; შეგიძლიათ იხილოთ მედიაფაილები თემაზე „ივან რაკიტიჩი“ ვიკისაწყობში. ივან რაკიტიჩი — ფიფას ჩანაწერი[დაარქივებული] ივან რაკიტიჩი – უეფას ჩანაწერი (ინგლისური) პროფილი ბარსელონას ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ Ivan Rakitić profile · Ivan Rakitic joined FC Barcelona in the summer of 2014. The midfielder was born to Croatian parents in Rheinfelden, Switzerland, on March 10, 1988, and he has dual nationality, allowing him to represent Croatia at international level. In his first season at Barça, the ex-Sevilla player played a total of 50 games, scoring a total of eight goals. His most important goal came on 6 June 2015 in the Champions League final against Juventus, opening the scoring and paving the way to Barça's fifth Champions League title. Over the next three seasons, from 2015/16 to 2017/18, Rakitic played over 50 games per season, become a mainstay in the midfield. After winning the 2017/18 Copa del Rey, Rakitic holds the distinction of having won every final played with Barça. წყარო: FC Barcelona Official website. წაკითხვის თარიღი: 8 დეკემბერი, 2019. ↑ „2014 FIFA World Cup Brazil: List of Players“ (PDF). FIFA. 11 ივნისი, 2014. p. 12. დაარქივებულია ორიგინალიდან (PDF) — 2017-08-06. ციტირების თარიღი: 8 ივლისი, 2014. შეამოწმეთ თარიღის პარამეტრი |accessdate= და |date=-ში (დახმარება)
ნიღაბი (ფილმი)

ნიღაბი (ინგლ. The Mask) — 1994 წლის ამერიკული სუპერგმირული ფანტასტიკური კომედიური ფილმი, რომელიც ეფუძნება Dark Horse Comics-ის მიერ გამოშვებული კომიქსების სერიას „ნიღაბი“. ფილმის რეჟისორია ჯეკ რასელი. იგი გადაღებული იქნა Dark Horse Entertainment-ის მიერ, New Line Cinema-ის დისტრიბუციით. ფილმის პრემიერა გაიმართა 1994 წლის 29 ივლისს. ფილმში მთავარ, სტენლი იპკისის როლს ასრულებს ჯიმ კერი. იგი განასაიხერებს მამაკაცს, რომელიც პოულობს ლოკის ნიღაბს, რომელიც მას ნიღბად, მხიარულ და მაგიური თვისებებით აღჭურვილ არსებად აქცევს. ფილმში დამატებით როლებს ასრულებენ პიტერ გრინი (მაფიის ლიდერი დორიან ტაირელი), ემი იასბეკი (პრესის რეპორტიორი), პიტერ რიგერტი და ჯიმ დუგანი (დეტექტივები), რიჩარდ ჯენი (სტენლის მეგობარი), ორესტეს მატაკენა (ღამის კლუბის მფლობელი), ბენ სტაინი (ფსიქოლოგი) და კამერონ დიასი (ტინა კარლაილი). ფილმი წლის ერთ-ერთ შემოსავლიან სურათად იქცა, გაამყარა კერის ამ პერიოდის ერთ-ერთი დომინანტი კომიკოსი მსახიობის როლი და დიასი, რომლისთვისაც ეს იყო დებიუტი სრულმეტრაჟიან კინოში, აქცია ვარსკვლავად. ამ როლისთვის კერი ნომინირებული იქნა ოქროს გლობუსზე, ხოლო ფილმი - ოსკარზე საუკეთესო ვიზუალური ეფექტების კატეგორიაში, თუმცა მას „ფორესტ გამპმა“ მოუგო. „ნიღაბი“ — კინოფილმების ინტერნეტ-მონაცემთა ბაზა (ინგლისური) „ნიღაბი“ — TCM-ის მონაცემთა ბაზაში „ნიღაბი“ — Allmovie-ზე ↑ 1.0 1.1 The Mask (1994). Box Office Mojo. ციტირების თარიღი: March 27, 2013.